
POSTUPANJE S OBOLJELIMA, BLISKIM KONTAKTIMA OBOLJELIH | PREKID 
IZOLACIJE | KARANTENE 


Objedinjene revidirane preporuke o prioritetima za testiranje na SARS-CoV-2, 
postupanju s kontaktima, završetku izolacije i karantene/samoizolacije s 
osvrtom na osobe koje su preboljele COVID-19 ili su cijepljene 


Izmjene u odnosu na raniju verziju: 


a) Uzimajući u obzir prevlast delta varijante u Hrvatskoj i u cijeloj Europi te uzimajući u obzir porast 
incidencije u Hrvatskoj i rastući broj dokaza o trajanju zaštite nakon preboljenja i cijepljenja; 

- trajanje karantene za bliske kontakte oboljelih skraćuje se na deset dana 

- izuzeće od potrebe za testiranjem za osobe koje su preboljele COVID-19 ili potpuno cijepljene, a 
nemaju simptome bolesti i nisu bile u bliskom kontaktu sa zaraznom osobom produljuje se na 12 
mjeseci 

- zdravstveni djelatnici i djelatnici u drugim ustanovama koji dolaze u kontakt s osjetljivim 
pojedincima (skupinama) koje ne podliježu karanteni moraju se testirati PCR testom odmah nakon 
bliskog kontakta s oboljelom osobom, 7. dana nakon kontakta i 14. dan nakon kontakta, bez obzira 
na cjepni status i preboljenje 

- naglašava se potreba svaki brzi antigenski test potvrditi PCR testom, zbog administrativnih razloga, 
tj. ishođenja digitalne covid potvrde, što ne znači da se pozitivan rezultat brzog antigenskog testa ne 
smatra dovoljnim za postupanje s osobom kao oboljelom od COVID-19 u smislu izolacije i obrade 
kontakata 

- kao prvi izbor testa za dijagnostiku preporučuje se PCR test, kad god to dozvoljavaju kapaciteti 
testiranja i specifičnost situacije 

- uzimajući u obzir da je od drugog tjedna školske godine zabilježen veći udio novozaraženih u dobi 
10-19 godina od uobičajenog, podsjećamo na potrebu testiranja učenika kod simptoma koji mogu 
upućivati na COVID-19 





1. — Postupak s bliskim kontaktima oboljelog od bolesti COVID-19 


Radi smanjenja širenja infekcije svi bliski kontakti oboljelog upućuju se u zdravstveni nadzor u 
karanteni/samoizolaciji. 


Bliske kontakte koji su dio kolektiva u kojem je važno procijeniti proširenost infekcije preporučljivo 
je testirati RT-PCR testom ili brzim antigenskim testom unutar pet dana od izlaganja. Negativan 
rezultat testa nema utjecaja na trajanje karantene. Pozitivan rezultat testa zahtijeva obradu bliskih 
kontakata testirane osobe. Pozitivan brzi antigenski test treba se potvrditi RT-PCR testom. 


Bliski kontakti* podliježu zdravstvenom nadzoru u karanteni/samoizolaciji u trajanju od 10 dana 
od zadnjeg bliskog kontakta sa zaraženom osobom. 


Ako su bolesnik i kontakti u zajedničkom kućanstvu bez mogućnosti izolacije bolesnika (npr. 
oboljelo dijete koje njeguju roditelji), kućni kontakti podliježu karanteni u trajanju od 10 dana 
nakon što bolesnik ispuni kriterije za završetak izolacije. Ako su kontinuirano u bliskom kontaktu s 
bolesnikom, to podrazumijeva karantenu od 20 dana (10 dana trajanja zaraznosti bolesnika plus 
10 dana karantene od posljednjeg dana zaraznosti bolesnika) od datuma obolijevanja bolesnika, 
pod uvjetom da bolesnik zadovolji uvjete za prekid izolacije nakon deset dana i da kontakti ne 
razviju simptome bolesti tijekom tog razdoblja što treba procijeniti izabrani liječnik primarne 
zdravstvene zaštite. 


Kad god je moguće, potrebno je pokušati ustanoviti izvor infekcije za oboljelu osobu te staviti pod 
zdravstveni nadzor osobe koje su bile bliski kontakti one osobe koja je bila izvor infekcije 
inicijalnom bolesniku od kojeg je započelo traženje kontakata. 


Po završetku karantene nije potrebno testirati osobe ako ne razviju simptome (osim ako su 
imunokompromitirane iili rade u zdravstvenim ustanovama i kod pružatelja socijalnih usluga 
smještaja i boravka za starije i teško bolesne odrasle osobe i osobe s invaliditetom). 


Imunokompromitirane osobe i osobe koje rade u zdravstvenim ustanovama i kod pružatelja 
socijalnih usluga smještaja i boravka za starije i teško bolesne odrasle osobe i osobe s 
invaliditetom, a koje tijekom karantene nisu razvile nijedan simptom bolesti COVID-19 
(asimptomatski tijekom karantene), na svoje radno mjesto mogu se vratiti i prekinuti karantenu 
nakon provedenog testiranja 10. dana karantene i zaprimanja jednog negativnog rezultata 
testiranja. U tu svrhu koristi se PCR test. 


Ako osobe u karanteni/samoizolaciji razviju simptome bolesti kompatibilne s bolesti COVID-19, 
treba ih testirati na SARS-CoV-2. U očekivanju rezultata testiranja treba ih tretirati kao oboljele od 
COVID-19. U tu svrhu može se koristiti brzi antigenski test (pozitivan brzi antigenski test treba se 
potvrditi PCR testom, a do rezultata PCR testiranja osoba je u izolaciji) ili PCR test. 


* Bliski kontakt se u svrhu zdravstvenog nadzora u karanteni/samoizolaciji definira kao: 
- dijeljenje kućanstva s bolesnikom 
- izravan tjelesni kontakt s oboljelim od bolesti COVID-19 
- nezaštićen izravni kontakt s infektivnim izlučevinama oboljelog od bolesti COVID-19 (dodirivanje 
korištenih maramica golom rukom ili npr. ako se bolesnik iskašlje u osobu) 
- kontakt licem u lice s oboljelim od bolesti COVID-19 na udaljenosti manjoj od dva metra u trajanju 





duljem od 15 minuta 

- boravak u zatvorenom prostoru (npr. učionica, soba za sastanke, čekaonica u zdravstvenoj 
ustanovi itd.) s oboljelim od bolesti COVID-19 na udaljenosti manjoj od dva metra u trajanju 
duljem od 15 minuta — boravak u zatvorenom prostoru na udaljenosti većoj od dva metra može 
predstavljati bliski kontakt, ovisno o tome ima li bolesnik simptome, o nošenju maski, o ventilaciji 
prostorije... svaki pojedinačni kontakt u zatvorenom prostoru treba individualno procijeniti 

- zdravstveni radnik ili druga osoba koja pruža izravnu njegu oboljelom od bolesti COVID-19 ili 
laboratorijsko osoblje koje rukuje s uzorcima oboljelog bez korištenja preporučene osobne 
zaštitne opreme (OZO) ili ako je došlo do propusta u korištenju OZO-a 

- kontakt u zrakoplovu ili drugom prijevoznom sredstvu s bolesnikom dva mjesta ispred, iza ili sa 
strane; suputnici ili osobe koje skrbe o bolesniku tijekom putovanja; osoblje koje je posluživalo u 
dijelu zrakoplova u kojem sjedi bolesnik (ako težina kliničke slike ili kretanje bolesnika upućuje na 
izloženost većeg broja putnika, bliskim kontaktima se mogu smatrati putnici cijelog odjeljka ili 
cijelog zrakoplova). 


Potrebno je naglasiti da svaka specifična situacija zahtijeva individualnu epidemiološku procjenu rizika i 
da se postupanje može razlikovati od preporuka ako postoji medicinsko opravdanje. 


Osoba koja je ostvarila bliski kontakt sa zaraznom osobom ne podliježe zdravstvenom nadzoru u 
karanteni/samoizolaciji ako je: 

* imala laboratorijski potvrđen COVID-19 (PCR testom ili antigenskim testom) u posljednjih devet 
mjeseci i bili su ispunjeni uvjeti za prekid izolacije. Međutim, zdravstveni djelatnici i djelatnici 
u drugim ustanovama koji dolaze u kontakt s osjetljivim pojedincima (skupinama) iako su 
preboljeli COVID-19 unutar devet mjeseci testiraju se PCR testom odmah nakon rizičnog 
kontakta, 7. dana nakon kontakta i 14. dan nakon kontakta. 

e _Akoje osoba koja je imala laboratorijski potvrđen COVID-19 primila jednu dozu cjepiva protiv 
COVID-19 unutar osam mjeseci od preboljenja, izuzeće od karantene vrijedi devet mjeseci od 
primitka cjepiva (imunokompromitirane osobe i stariji od 65 trebaju primiti dvije doze cjepiva 
neovisno o preboljenju). 

* na temelju jasne epidemiološke anamneze i kliničke slike klasificirane kao vjerojatan slučaj 
COVID-19 (npr. ukućan koji živi s laboratorijski potvrđenim bolesnikom koji je tijekom 
karantene razvio karakteristične simptome bolesti) u posljednjih devet mjeseci i bili su 
ispunjeni uvjeti za prekid izolacije. 

* primila drugu dozu COVID-19 cjepiva (ili jednu dozu Janssen cjepiva) unazad devet mjeseci, pod 
uvjetom da je prošlo 14 dana od završetka cijepljenja (primitka druge doze za sva cjepiva osim 
za Janssen cjepivo koje se prima u jednoj dozi). 

e Sobzirom na to da cijepljenje ne sprječava u potpunosti mogućnost asimptomatske infekcije i 
prijenos infekcije putem cijepljene osobe, cijepljene osobe koje ostvare bliski kontakt s 
bolesnikom moraju se slijedeća dva tjedna od tog kontakta strogo pridržavati mjera za 
smanjenje prijenosa kapljičnih infekcija i paziti na eventualnu pojavu simptoma kompatibilnih 
sa COVID-19 koji bi zahtijevali PCR testiranje. Osobito ako su zaposleni u zdravstvenoj ustanovi 
ili domu za starije osobe, cijepljeni kontakti moraju konzistentno i bez iznimke koristiti FFP2 
masku bez ventila, održavati fizički razmak u najvećoj mogućoj mjeri i voditi brigu o strogoj 
higijeni ruku radi sprječavanja mogućeg prijenosa infekcije na pacijente, korisnike domova i 
kolege. Zdravstveni djelatnici i djelatnici u drugim ustanovama koji dolaze u kontakt s 
osjetljivim pojedincima (skupinama) moraju se testirati PCR testom odmah nakon rizičnog 
kontakta, 7. dana nakon kontakta i 14. dan nakon kontakta. Cijepljeni bliski kontakti oboljeloga 
tijekom dva tjedna nakon kontakta ne smiju sudjelovati u zajedničkim aktivnostima pri kojima 
se skida maska. Ako se u tom razdoblju pojave simptomi treba se podvrgnuti izolaciji i 
procijeniti radi li se o COVID-19, uključujući upućivanje na testiranje na SARS-CoV-2. 





2. Prioritetne skupine za testiranje su: 
2.1. Sve simptomatske osobe sa postavljenom kliničkom sumnjom na COVID-19 


S obzirom na pogoršanje epidemiološke situacije, nužno je sve simptomatske osobe slati na 
testiranje. Sve pozitive BAT testove potrebno je zbog administrativnih razloga (mogućnosti 
ishođenja digitalne covid potvrde) potvrditi PCR testom. PCR test, zbog administrativnih razloga, 
kad je god to moguće i kad dozvoljavaju kapaciteti testiranja i specifičnost situacije, treba koristiti 
kao prvi izbor testa za dijagnostiku. Osobu sa simptomima u koje se postavi indikacija za testiranje 
na COVID-19 treba staviti u izolaciju do pristizanja nalaza (bez obzira radi li se o brzom 
antigenskom ili PCR testu). Bliski kontakti simptomatske osobe koja čeka rezultate testiranja 
također ostaju u karanteni, naročito obiteljski kontakti i kontakti s posla ako su zdravstveni 
djelatnici i djelatnici u domovima, do prispijeća nalaza, osim ako pripadaju kategorijama koje su 
izuzete od karantene (vidjeti točkču 1.). U slučaju pozitivnog nalaza, oboljela osoba ostaje u 
izolaciji sve do ispunjenja kriterija za završetak izolacije (vidjeti točku 3.), a njezini bliski kontakti u 
karanteni (vidjeti točku 1.). 

Uzimajući u obzir da je od drugog tjedna školske godine zabilježen veći udio novozaraženih u dobi 
10-19 godina od uobičajenog, podsjećamo na potrebu testiranja učenika kod simptoma koji mogu 
upućivati na COVID-19. 


2.2. Asimptomatske osobe: 


Pri testiranju asimptomatskih osoba prednost treba dati osobama koje rade u zdravstvenom 
sustavu, osobito u bolnicama te kod pružatelja socijalnih usluga smještaja i boravka za starije 
i teško bolesne odrasle osobe i osobe s invaliditetom, prema epidemiološkim indikacijama. 


a) Djelatnici zdravstvenih ustanova i djelatnici kod pružatelja socijalnih usluga smještaja i 
boravka za starije i teško bolesne odrasle osobe i osobe s invaliditetom prije povratka na 
posao, a na temelju trijaže (npr. anamnestički podaci o postojanju simptoma kompatibilnih s 
COVID-19, o boravku u zemlji/području s visokom incidencijom bolesti, o sudjelovanju na 
većim okupljanjima na kojima se nisu poštivale mjere za sprječavanje širenja kapljičnih 
infekcija; sve to unazad 14 dana). 

Mjere vezane uz djelatnike domova detaljnije su razrađene u Uputama za sprječavanje i 
suzbijanje epidemije bolesti COVID-19 za pružatelje socijalnih usluga u sustavu socijalne skrbi. 
Isti uvjeti se primjenjuju na učenike i studente na praksi u ovim ustanovama. 

b) Bolesnici u kojih se planira hospitalizacija kao i bolesnici u kojih se planira provođenje 
dijagnostičko-terapijskih postupaka koji generiraju aerosol u specijalističko-konzilijarnoj ili 
bolničkoj zdravstvenoj zaštiti. Dodatno, i drugi bolesnici koji zahtijevaju medicinsku skrb, ali 
samo ako se na temelju trijaže procijeni visoki rizik izloženosti infekciji. Zbog nemogućnosti 
provođenja PCR dijagnostike u zadanim rokovima kod svih pacijenata, zdravstvene ustanove 
ne mogu uvjetovati primitak pacijenata negativnim BAT ili PCR testom koji nije stariji od 48 
sati, osobito ako je dijagnostički ili terapijski zahvat hitan ili odgoda može uzrokovati 
pogoršanje zdravstvenog stanja pacijenta (ovakvi su zahtjevi bolnica osobito problematični 
kod hospitalizacije nakon vikenda, neradnih dana i sl.). Ako zdravstvena ustanova ima BAT ili 
PCR dijagnostiku SARS-CoV-2, treba osigurati obavljanje dijagnostike takvim pacijentima u 
svojoj ustanovi, da se izbjegne opterećivanje sustava temeljenog na uputnicama izabranog 
liječnika. 





c) Bliski kontakti osoba oboljelih od COVID-19 u sklopu epidemiološke obrade kao 
protuepidemijska mjera, posebice djeca koja su smještena u učeničkim domovima, pohađaju 
dječji vrtić ili školu kao i studenti smješteni u studentskim domovima kada o rezultatu ovisi 
postupanje s cijelom skupinom (vidjeti ranije). 

d) Zdravstveni djelatnici i djelatnici u drugim ustanovama koji dolaze u kontakt s osjetljivim 
pojedincima (skupinama) moraju se testirati PCR testom odmah nakon rizičnog kontakta, 7. 
dana nakon kontakta i 14. dan nakon kontakta, bez obzira na cjepni status i preboljenje. 


Ako je osoba unazad dvanaest mjeseci imala laboratorijski potvrđenu bolest COVID-19; ili ako je 
unazad dvanaest mjeseci primila drugu dozu cjepiva protiv COVID-19 (u slučaju J&J cjepiva, dovoljna 
je jedna doza); nije potrebno testiranje prema gore navedenim indikacijama ako nema jasne 
simptome bolesti ili ako ne pripada gore navedenoj skupini zdravstvenih djelatnika ili djelatnika u 
drugim ustanovama koji dolaze u kontakt s osjetljivim pojedincima. 

Ako je osoba imala laboratorijski potvrđen COVID-19 i primila jednu dozu cjepiva protiv COVID-19 
unutar osam mjeseci od preboljenja, izuzeće od potrebe testiranja prema gore navedenim 
indikacijama se produljuje na dvanaest mjeseci od primitka cjepiva ako nema simptome bolesti 
(imunokompromitirane osobe i stariji od 65 trebaju primiti dvije doze cjepiva neovisno o preboljenju) 
ili ako ne pripada gore navedenoj skupini zdravstvenih djelatnika ili djelatnika u drugim ustanovama 
koji dolaze u kontakt s osjetljivim pojedincima. 

Uputnice za testiranje učenika i studenata na praksi u zdravstvenim ustanovama i u socijalnoj skrbi 
izdaje nadležni liječnik školske medicine, učenika i studenata u učeničkim/studentskim domovima 
izdaje nadležni liječnik školske medicine ili izabrani liječnik te učenika i studenata kod drugih 
indikacija izdaje nadležni liječnik školske medicine (primjerice kod grupiranja bolesti u školi/ustanovi) 
ili izabrani liječnik. 


Potrebno je naglasiti da svaka specifična situacija zahtijeva individualnu epidemiološku procjenu i 
da se postupanje može razlikovati od preporuka ako postoji medicinsko opravdanje. 


3. Kriteriji za završetak izolacije oboljelih od bolesti COVID-19 


Ove preporuke temelje se na postojećim spoznajama o trajanju zaraznosti osoba s virusom SARS- 
CoV-2!i podložne su promjeni. Podaci za donošenje odluke o prekidu izolacije su datum pojave prvih 
simptoma i znakova bolesti i njihovo trajanje, odnosno datum testiranja (uzimanja uzorka) na SARS- 
CoV-2, ovisno o tome radi li se o simptomatskoj ili asimptomatskoj infekciji virusom SARS-CoV-2. 


Prekid izolacije se prvenstveno temelji na kliničkoj slici i proteku vremena od početka bolesti, a 
iznimno na rezultatima testiranja. 


I. Asimptomatski bolesnik s COVID-19 


Za asimptomatske slučajeve COVID-19 završetak izolacije preporučuje se 10 dana nakon prvog 
pozitivnog testa/uzimanja uzorka na SARS-CoV-2, uz uvjet da tijekom tog razdoblja nisu razvili 
nikakve simptome bolesti. U slučaju razvoja simptoma, koriste se kriteriji za simptomatske 
bolesnike, pri čemu je referentna točka datum pojave simptoma. 





II. Simptomatski bolesnik COVID-19 s blagom ili umjerenom kliničkom slikom, koji nije 
imunokompromitiran 


Završetak izolacije simptomatskog bolesnika s blagom ili umjerenom kliničkom slikom COVID-19, 
koji nije imunokompromitiran preporučuje se ako su zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika i ima značajno 
poboljšanje (smanjenje) drugih simptoma“ COVID-19 


- | prošlo je najmanje 10 dana od prvog dana bolesti 


III. -— Simptomatski bolesnik s COVID-19 s teškom kliničkom slikom koji nije iImunokompromitiran 


Završetak izolacije simptomatskog bolesnika s COVID-19 s teškom kliničkom slikom koja 
zahtijeva intenzivnu skrb, preporučuje se ako su zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika i značajno 
poboljšanje simptoma“ bolesti COVID-19 


- | prošlo je najmanje 20 dana od prvog dana bolesti 


IV. — Teško imunokompromitirani bolesnik (npr. oboljeli od maligne bolesti na kemoterapiji, 
osobe koja duže razdoblje primaju visoke doze kortikosteroida (npr. prednizona > 20 mg/dan 
duže od 14 dana)/imunosupresivnih lijekova zbog svoje osnovne dijagnoze, primatelj 
transplantiranog organa/tkiva, osoba s HIV infekcijom i niskim vrijednostima CD4A limfocita 
(<200) ili drugim oblikom imunodeficijencije). Završetak izolacije preporučuje se ako su 
zadovoljeni sljedeći kriteriji: 


- najmanje tri uzastopna dana bolesnik je afebrilan bez upotrebe antipiretika 
- značajno poboljšanje simptoma“ bolesti COVID-19 
I prošlo je najmanje 20 dana od početka simptoma bolesti 


ILI 


osoba ima dva uzastopna negativna rezultata brisa RT-PCR testiranja na SARS-CoV-2 s 
razmakom od minimalno 24 sata, s time da je brvi bris uzet najmanje deset dana od početka bolesti 
i nakon što je bolesnik tri uzastopna dana afebrilan. 


4. Za korisnike domova za starije i teško bolesne odrasle osobe i osobe s invaliditetom 
primjenjuju se Upute za sprječavanje i suzbijanje epidemije COVID19 za pružatelje socijalne usluge 
smještaja za starije osobe i osobe s invaliditetom u sustavu socijalne skrbi. 


1 Prema njima osobe zaražene virusom SARS-CoV-2 najzaraznije su dan-dva prije pojave simptoma i u prvim danima 
bolesti, pri čemu se većina sekundarnih slučajeva zarazi u kontaktu s prvooboljelom osobom unutar prvih pet dana od 
pojave simptoma. Do sada još nije uspješno izoliran vijabilan 

virus iz uzoraka gornjih dišnih puteva nakon drugog tjedna bolesti, unatoč pozitivnom PCR nalazu. 

Molekularna PCR metoda detektira virusnu nukleinsku kiselinu koja ne korelira uvijek s prisutnošću 





vijabilnog virusa u organizmu. 


2 Određeni simptomi poput kašlja i anosmije mogu trajati tjednima nakon što bolesnik prestane biti zarazan za 
okolinu. 


